作者：张鎡
词牌/韵律：贺新郎

paragraphs: 看了梅花去。
要东风、攀翻飞雪，与君同赋。
海内从来天际眼，一笑平窥千古。
待翦尽、烛花红吐。
久矣南湖无此客，似乔松、万丈凌霄举。
飞欬唾，扫尘土。
承平气象森眉宇。
想天家、骖鸾洞里，细烟冰雾。
我亦秦关归未得，谁念干将醉扶。
拼良夜、敧横冠屦。
莫欢潇湘居尚远，拥戎轺万骑鸣笳鼓。
云正锁，汴京路。